section_heading: Karijera
paragraph_text: Početci Ivanove karijere zabilježeni su boravkom u Francuskoj i Španjolskoj boreći se u Stogodišnjem ratu. Neuspjelo je pokušao zasjesti na kastiljsko prijestolje na temelju svog drugog braka te se neko vrijeme predstavljao kao kastiljski kralj. Kada je Eduarda Crnog Kraljevića, Gauntovog starijeg brata i prijestolonasljednika poslije Eduarda III., onesposobila zdravstvena tegoba za vladanje, Gaunt je preuzeo brojne državne funkcije. Postao je jedan od najmoćnijih političkih ličnosti u Engleskoj. Suočio se s vojnim poteškoćama u inozemstvu i unutarpolitičkim podjelama te nesuglasicama oko načina rješavanja tih kriza. To je vodilo do tenzija između Gaunta, engleskog parlamenta i vladajućih. Vrlo brzo je postao vrlo nepopularan.